ઇમામ સાદીક (અ.સ.) એ ફરમાવ્યું : “અમારા કાએમ (અ.સ.)માં અગાઉના પૈગંબરોની સુન્નતો તબક્કાવાર ચાલુ રહેશે અને તેઓ મારા બેટા હ. મુસા કાઝીમ(અ.સ.)ની જેમ છે અને તેઓ આઝાદ કરાયેલ કનીઝના બેટા છે. તેઓ એવી ગૈબતમાં જશે કે બાતીલ વાળાઓ શકમાં પડી જશે. પછી અલ્લાહ તઆલા તેઓને જાહેર કરશે અને પૂર્વ અને પશ્ર્ચિમ તેઓના હાથે ફત્હ કરશે. હઝરત ઇસા ઇબ્ને મરયમ(અ.સ.) આસમાનમાંથી ઝમીન ઉપર આવશે અને તેઓની પાછળ નમાઝ પડશે. અને ઝમીન તેના માલીકના નૂરથી રોશન અને પ્રકાશિત થઇ જશે. ઝમીન ઉપર જે પણ જગ્યાઓ ઉપર અલ્લાહની સિવાય કોઇની ઇબાદત થતી હશે ત્યાં ફક્ત અને ફક્ત અલ્લાહની જ ઇબાદત થશે. મુશરીકોના અણગમા છતા પણ ફકત અને ફકત અલ્લાહના દીનની બોલબાલા હશે.